Pasar Papringan Ngadiprono utawi Pasar Papringan nggih punika pasar tradhisional ingkang dumunung wonten ing Dusun Ngadiprono, Desa Ngadimulyo, Kecamatan Kedu, Kabupaten Temanggung, Jawa Tengah. Pasar ingkang dipunpandégani déning Singgih Susilo Kartono punika namung dipungelar ing dinten Minggu Wage lan Minggu Pon kemawon, wiwit tabuh 06:00 enjang dumugi 12:00 WIB saben wulanipun. Pasar punika dipungelar ing sangandhapipun dapur pring. Wondéné menawi badhé tumbas, para panumbas kedah ngginaaken arta saking pring. Ing mriku namung nyawisaken jajan pasar kemawon. Sinaosa namung dipungelar ing dinten pasaran kalih punika, kathah pelancong ingkang sam ngrawuhi, kepara kadhang kala wonten saking njawi Temanggung saperlu plesiran, jalaran papan panggènanipun asri. Taun 2019, awit saking Pasar Papringan Ngadiprono, Singgih Kartono pikantuk bebungah saking Kick Andy Hero's.

Arta saking pring 
Kagem para pelancong ingkang badhé tindak dhumateng Pasar Papringan Ngadipiro, saking kutha Kota Temanggung saget miyos Kecamatan Kedu. Sasampunipun dugi Pasar Kedu menggok tengen, lajeng mlampah kemawon wonten mergi punika dumugi papan panggenanipun, amargi sampun kapasang papan papan pancer. Saking parkiran, para pelancong saget mlampah-mlampah, mirsani kampung, lajeng ing mriku wonten kori mlebet Pasar Papringan. Ingkang kedah dipunwigatosaken, para pamundhut kedah nglambangaken arta rupiah kaliyan arta saking pring. Wondéné setunggal arto pring dipunregani Rp 2.000.

Jajanan 

 gethuk gulung
 klenyem
 bakwan jendal
 puthu mayang
 ketan bakar
 persikan
 toklo
 gathot
 tiwul
 bandos
 jenang koro
 mendut
 nagasari
 sega abang
 sega jagung
 jenang
 jali
 apem pasung
 kroket kentang
 soto
 bubur

Pirsani ugi 

 Kabupaten Temanggung

Rujukan 

Tradhisi Indonesia